Lokaušėlė

Lokaušėlė arba Lokauša – upelis Lietuvoje, Panevėžio rajono pietvakariuose, Krekenavos seniūnijoje; Nevėžio dešinysis intakas. Prasideda Skilvionių miškuose, 1 km į rytus nuo Žibartonių. Teka į rytus, žemupyje – į pietryčius. Įteka į Nevėžį 93,3 km nuo jo žiočiųhttps://web.archive.org/web/20210607175341/http://vanduo.gamta.lt/files/LR_upiu_klasifikatorius.pdf, ties Linkavičiais (3 km į pietus nuo Krekenavos).

Intakas – Paltis (dešinysis).

Aukštupio vaga sureguliuota, kitur vaga natūrali, sudaro gilų slėnį. Lokaušėlės žemupio slėnis patenka į Krekenavos regioninį parką. Kaimai prie upės: Skilvioniai, Skripija, Papalčiai, Želniškiai, Mairiškiai, Linkavičiai.

Nemaišytina su kiek šiauriau tekančiu kitu Nevėžio intaku Lokauša.

Vandenvardis kildinamas nuo gyvūno pavadinimo lokys, lokė.

 Šaltiniai 

Kategorija:Panevėžio rajono upės